
ZAPISNIK
3. sjednice Vijeća Mjesnog odbora Gornji Stenjevec,
u Zagrebu, 28.07.2021. 
NAZOČNI ČLANOVI VIJEĆA:
Vlatka Pažin, Alen Ozimec, Nađa Kljajić, Slobodan Menićanin
NENAZOČNI ČLANOVI VIJEĆA
 Ivan Orlović, Željko Tomljenović, Dragutin Gorički.
OSTALI NAZOČNI
Gdin    Željko Vranić , kao najavljeni gost.
Vijeće počinje sa radom u 19,30 sati
Predsjedava: Vlatka Pažin, predsjednica Vijeća
Zapisnik vodi: Slobodan Menićanin, član Vijeća
Predsjednica konstatira da je nazočno ____4_____ od ukupno ____7___ članova Vijeća, što znači da vijeće može pravovaljano odlučivati.
Bez rasprave/ jednoglasno/ većinom od ___4_____ glasova, Vijeće prihvaća tekst Zapisnika sa prijašnje sjednice Vijeća.
Eventualne primjedbe članova vijeća Mjesnog odbora za zapisnik:
___nema____________________________________________________________
Predsjednica predlaže dnevni red:
DNEVNI RED
1. [bookmark: _Hlk78484748]Prijedlog odluke o izmjeni odluke o naknadi predsjednicima, potpredsjednicima i članovima vijeća gradskih četvrti i mjesnih odbora
2. Razno

Vijeće, bez rasprave, jednoglasno usvaja Dnevni Red

Ad 1.

Predsjednica Vijeća prezentira Prijedlog odluke o izmjeni odluke o naknadi predsjednicima, potpredsjednicima i članovima vijeća gradskih četvrti i mjesnih odbora.

U raspravi sudjeluju: Vlatka Pažin, Nađa Kljajić, Alen Ozimec, Slobodan Menićanin.
Vijeće jednoglasno/ većinom od __4____ glasa donosi

ZAKLJUČAK

Usvaja se  Prijedlog odluke o izmjeni odluke o naknadi predsjednicima, potpredsjednicima i članovima vijeća gradskih četvrti i mjesnih odbora.
Napomena: Vijeće je suglasno sa smanjenjem naknada VMO, VGČ uz prijedlog da se istim kriterijima obuhvati sve segmente gradske uprave, samouprave, Zg Holding itd.
Vijeće naglašava spremnost volonterski odrađivati svoje funkcije na način kako to građani od njih i očekuju, na dobrobit zajednice i građana.


Ad 2.

Predsjednica Vijeća predlaže nadopunu dnevnog reda na način da se u točki 2. Razno,  uvrsti izglasavanje suglasnosti ili nesuglasnosti sa Odlukom o izmjenama i dopunama Odluke o davanju u zakup i na drugo korištenje površina javne namjene. Radi se o zakonskom uvođenju reda u davanju u zakup i korištenje površina javne namjene.

U raspravi sudjeluje:  Vlatka Pažin
Vijeće jednoglasno/ većinom od ___4___ glasa donosi

ZAKLJUČAK

Vijeće je suglasno sa Odlukom o  izmjenama i dopunama Odluke o davanju u zakup i na drugo korištenje površina javne namjene sa svim točkama i izmjenama u pravilniku.


Ad 3. 

Predsjednica Vijeća predlaže nadopunu dnevnog reda  na način da se pod točku 2. Razno, uvrsti očitovanje o naputku Gradskog ureda za mjesnu samoupravu/uputi o postavljanju cestovnih izbočina/uspornika za smirenje prometa na području Grada Zagreba.
  
U raspravi sudjeluju: Vlatka Pažin, Nađa Kljajić, Alen Ozimec, Slobodan Menićanin.
Vijeće jednoglasno/ većinom od ___4__ glasa donosi

ZAKLJUČAK

Slijedom gore navedenog naputka/upute saziva se mjesni Zbor građana za dana 21.08.2021. u 10,00 sati u prostorijama MO Gornji Stenjevec.
Na mjesnom Zboru građana MO GS građani če davati svoje prijedloge lokacija uspornika/ležećih izbočina za smirenje prometa što će se upisivati  u posebnu tablicu, zajedno sa potpisima građana, te će se tako prikupljeni potpisi i tablica, zajedno sa zapisnikom i zaključkom sa sjednice VMO GS od 23.8.2021.,  o provedenom mjesnom Zboru građana  dostaviti Vijeću Gradske četvrti Podsused Vrapče i Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje. 
Uputiti će se otvoreni poziv građanima da samoorganizirano sastave prijedloge i dostave Vijeću. 
Također će se uputiti službeni poziv Predsjedniku Vijeća GČ Podsused Vrapče da nazoči Zboru građana 21.8., kao i sjednici VMO GS 23.8.2021. 

Ad 4.

Predsjednica predlaže nadopunu dnevnog reda na način da se pod točku 2. Razno, uvrsti Obavijest Gradskog ureda za mjesnu samoupravu o ukidanju funkcije domara objekta MO GS, s obrazloženjem da je MO GS dobio obavijest da se, radi smanjenja troškova na uslugama domara u prostorima mjesne samouprave, izjasni je li Vijeće MO GS suglasno sa navedenim prijedlogom da se Vijeće aktivnije samoinicijativno angažira na održavanju prostora Doma MO GS, a bez potrebe za angažiranjem posebnog domara.

U raspravi sudjeluju: Vlatka Pažin, Nađa Kljajić, Alen Ozimec, Slobodan Menićanin.
Vijeće jednoglasno/ većinom od ___4___ glasa donosi

ZAKLJUČAK

Usvaja se prijedlog ukidanja funkcije domara MO GS.
Napomena: vijećnici se volontiraju da će osobno voditi brigu i održavati prostorije MO GS sukladno svojim mogućnostima, sposobnostima, kapacitetima i znanjima.

Ad 5. 

Predsjednica predlaže pod točku Dnevnog reda 2. Razno da, po pitanju rješavanja problematike sjevernog nogostupa Huzjanove ulice, se odgađa hitan sastanak s Predsjednikom VGČ PV, zbog nedostatka vremena istog.  Preduvjet je da se prikupe podaci o vlasnicima čestica na sjevernoj strani Huzjanove, voljnih ustupiti iste čestice na korištenje Gradu. Također, Vijeće MO GS inzistira, a na traženje građana, na uređenju navedenog nogostupa, i na taj način rješavanje problematike nogostupa. 

U raspravi sudjeluju: Vlatka Pažin, Slobodan Menićanin.
Vijeće jednoglasno/ većinom od ___4___ glasa donosi


ZAKLJUČAK

Usvaja se prijedlog da se žurno prikupe podaci o vlasnicima čestica voljnih ustupiti iste na korištenje Gradu da se riješi problematika nogostupa, te iste podatke, a na traženje Gradske četvrti PV, dostavi se GČ PV.

Ad 6. 

Slobodan Menićanin predlaže pod točku 2. Razno, da Vijeće MO GS dodatno poradi na alternativnim načinima komunikacije s građanima, mimo Facebook medija, glede činjenice da se ne služe svi građani društvenim mrežama i internetom. Predlaže postavljanje informacija Vijeća MO GS na oglasne ploče, pozive na broj mobitela MO-a kada bude dostupan, direktni kontakt u prostorijama MO-a za vrijeme dežurstva ili odlazak vijećnika na samu lokaciju, a kako se već uvodi u praksu.
U raspravi sudjeluju: Nađa Kljajić, Slobodan Menićanin, Vlatka Pažin, Alen Ozimec

Vijeće jednoglasno/ većinom od ___4___ glasa donosi

ZAKLJUČAK

Poraditi će se na alternativnim načinima komunikacije s građanima, mimo Facebook medija. Ta tema će se dodatno prodiskutirati na nadolazećem mjesnom Zboru građana 2.8.2021. i idućoj  sjednici 23.8.2021.

Ad 7.
Nazočan najavljeni gost, gdin. Željko Vranić  predlaže pod točku 2. Razno, uvrštavanje problema nespajanja kanalizacije na adresama Mesekov put 20/22/24. 

U raspravi sudjeluju: Vranić Željko, Alen Ozimec, Vlatka Pažin, Slobodan Menićanin.

Vijeće jednoglasno/ većinom od ___4___ glasa donosi



ZAKLJUČAK

U što kraćem roku poslati će se upit GČ Podsused Vrapče u kojoj je fazi rješavanje navedenog problema te tražiti od GČ PV svu popratnu dokumentaciju u svezi istog.


Vijeće završava sa radom u 20,10 sati.

[bookmark: _GoBack]KLASA: 026-02/21-002/1281
URBROJ: 251-06-11-13-21-2
Zagreb, 28. srpnja 2021.

Zapisnik sastavio:                                              Predsjednica Vijeća Mjesnog odbora 
Slobodan Menićanin                                                       Vlatka Pažin, v.r.




